text: Nepourquant, se morir cuidoit,
   Pensa que il ne l'en faurroit
   Que conpaignie ne l'en tiengne.
   "Sire," fait il, "koi qu'en aviengne,
   Ne vous faurrai de conpaignie,
   PageV02P066
   Se metre i devoie la vie.
   Mais sachiez bien certainement,
   Et ne m'en mescréez nient,
   Que, se je ne vous conneüsse,
   Et que je esprouvé n'eüsse
   Le grant povoir que vous avez,
   Pour riens ne m'i fusse acordez.
   J'el ferai, soit sens ou folour,
   Tant me fi en vostre valour."
  